የደቡብ ሱዳን የሰላም ድርድር ተጀመረ
አዲስ አባባ፤ ታህሳስ 26/2006 (ዋኢማ) – በደቡብ ሱዳን የተፈጠረውን ፖለቲካዊ ቀውስ ለመፍታት በኢጋድ አደራዳሪነት ዛሬ ታህሳስ 25/2006 በአዲስ አበባ የሰላም ድርድር መጀመሩን የኢፌዴሪ የውጭ ጉዳይ ሚኒስቴር ገለፀ፡፡ድርድሩ በኢፌዴሪ የውጭ ጉዳይ ሚኒስትር ዶክተር ቴዎድሮስ አድሀኖምና በኢጋድ የደቡብ ሱዳን ልዩ መልእክተኛ ሆነው በቅርቡ በተሾሙት አምባሳደር ስዩም መስፍን አደራዳሪነት ተጀምሯል፡፡በወቅቱ ዶክተር ቴዎድሮስና አምባሳደር ስዩም የሀገሪቱ ግጭት በሰላማዊ መንገድ በሚፈታበት ሁኔታ ላይ ከሁለቱ ተደራዳሪዎች ጋር በተናጠል መክረዋል፡፡የተናጠል ውይይቱ ፊት ለፊት ለሚደረገው ድርድር ቅድመ ሁኔታዎችን እንደሚያመቻች ተስፋ ተጥሎበታል፡፡እንደ ውጭ ጉዳይ ሚኒስቴር ዘገባ ኢትዮጵያ በደቡብ ሱዳን የተፈጠረው አለመግባባት ለመፍታት ጥረት ስታደርግ መቆየቷ ይታወሳል።